മുഖ്യമന്ത്രിമാര്ക്കെതിരെ ഭീഷണി: റിപ്പബ്ലിക്ക് ദിനത്തിലെ സംഘര്ഷം ആവര്ത്തിക്കാന് ഖാലിസ്ഥാന്വാദികള് : സുരക്ഷ ശക്തമാക്കി സേന INDEPENDENCE DAY ചണ്ഡീഗഢ്: ആഗസ്റ്റ് 15ന് ഇനി ഏതാനും ദിവസങ്ങള് മാത്രം ബാക്കി നില്ക്കെ ഭീഷണിയുമായി ഖാലിസ്ഥാന്വാദികള്. മുഖ്യമന്ത്രിമാര് സ്വാതന്ത്ര്യ ദിനത്തിന് ദേശീയ പതാക ഉയര്ത്തരുതെന്നാണ് ഭീഷണി. കര്ഷക സമരാനുകൂലികളായ ഖാലിസ്ഥാന്വാദികളാണ് വിവിധ സംസ്ഥാന മുഖ്യമന്ത്രിമാരെ ഭീഷണിപ്പെടുത്തിയിരിക്കുന്നത്. ഖലിസ്ഥാന് അനുകൂല സംഘടനയായ സിഖ് ഫോര് ജസ്റ്റിസിന്റേതാണ് ഭീഷണി. നിങ്ങളുടെ രാഷ്ട്രീയ അന്ത്യത്തിന് താങ്കള് തന്നെ കാരണമാകുമെന്നാണ് സിഖ്സ് ഫോര് ജസ്റ്റിസ്, പഞ്ചാബ് മുഖ്യമന്ത്രി ക്യാപ്ടന് അമരീന്ദര് സിംഗിന് അയച്ച ഭീഷണി സന്ദേശത്തില് അറിയിച്ചിരിക്കുന്നത്. അതേസമയം ഹിമാചല് പ്രദേശ് മുഖ്യമന്തി ജയ് റാം താക്കൂര്, ഹരിയാന മുഖ്യമന്ത്രി മനോഹര്ലാല് ഘട്ടര്, ഉത്തര് പ്രദേശ് മുഖ്യമന്ത്രി യോഗി ആദിത്യനാഥ് എന്നിവര്ക്കും സമാനമായ ഭീഷണികള് ലഭിച്ചിട്ടുണ്ട്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ സ്വാതന്ത്ര്യ ദിനത്തിന് ദേശീയ പതാക ഉയര്ത്തരുതെന്നും അന്നേ ദിവസം സംസ്ഥാനത്തെ തെര്മല് പ്ലാന്റുകള് അടച്ചിടണമെന്നുമാണ് ഉത്തര് പ്രദേശ് മുഖ്യമന്ത്രി യോഗി ആദിത്യനാഥിന് ലഭിച്ചിരിക്കുന്ന സന്ദേശം. സിഖ്സ് ഫോര് ജസ്റ്റിസ് ജനറല് സെക്രട്ടറി ഗുര്പത്വന്ത് സിംഗ് പനൂണിന്റെ പേരിലുള്ളതാണ് ഭീഷണി സന്ദേശങ്ങള് എന്നാണ് റിപ്പോര്ട്ട്. ഭീഷണികളുടെ പശ്ചാത്തലത്തില് സ്വാതന്ത്ര്യ ദിനത്തിനോടനുബന്ധിച്ച് ഈ സംസ്ഥാനങ്ങളില് സുരക്ഷ ശക്തമാക്കിയിട്ടുണ്ട്. പ്രത്യേക അറിയിപ്പ്: കോവിഡ് മഹാമാരിയുടെ രണ്ടാം വരവിന്റെ കാലത്ത് എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹിക അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് തത്വമയി ന്യൂസ് അഭ്യര്ത്ഥിക്കുന്നു. ഓര്ക്കുക ഒന്നിച്ചു നിന്നാല് നമുക്കീ മഹാമാരിയെ തോല്പ്പിക്കാനാവും. സര്ക്കാര് നിര്ദ്ദേശങ്ങള് പാലിക്കാം, നമുക്ക് മഹാമാരിയെ ഒന്നിച്ചു നേരിടാം. വാക്സിന് എടുത്തും, സാമൂഹിക അകലം പാലിച്ചും, മാസ്ക് ധരിച്ചും ഈ മഹാമാരിയെ നമുക്ക് എത്രയുംവേഗം വേരോടെ പിഴുതെറിയാം. BreakTheChain CovidBreak IndiaFightsCorona